Агәаран иқәгылазгьы ҟалеит: Урыстәыла ахада иалхрақәа Аԥсны ишымҩаԥысуа
10:13 17.03.2024 (ирҿыцуп: 10:34 18.03.2024)
© Sputnik / Томас ТхайцукВыборы президента России в Абхазии
© Sputnik / Томас Тхайцук
Анапаҵаҩра
Аԥсны араионқәа зегьы рҟны иаарту алхырҭатә ҭыԥқәа 30 аус рулоит асааҭ 8:00 инаркны 20:00 рҟынӡа.
АҞӘА, хәажәкыра 17 - Sputnik. Урыстәыла ахада иалхрақәа мҩаԥысуеит Аԥсны.
Алхырҭатә ҭыԥқәа зегьы аартын аамҭеихша инақәыршәаны. Атәыла ауааԥсыра шьыжьнаҵы алхырҭатә ҭыԥқәа ирҭааит. Агәаран иқәгылазгьы ҟалеит.
"Аԥсны раԥхьа игылоуп — Урыстәыла ахада иалхрақәа рзы аҳәаанырцә иаарту алхырҭатә ҭыԥқәа рхыԥхьаӡарала", - иҳәеит алхратә комиссиа №8000 аиҳабы Максим Литвинов.
Алхрақәа рахь иааиуа ауаа ргәалаҟазаара бзиоуп, ныҳәак еиԥш иазыҟоуп лҳәеит алхратә комиссиа №8001 аиҳабы Екатерина Павлова.
"Ауаа рааишьа бзиуоп, аха еиҳа рпозициа аадырԥшуеит зықәра неихьоу ауаа. Аҿаргьы ааип ҳәа сгәыӷуеит", - лҳәеит лара.
Аҟәатәи ажәабатәи ашкол аҟны иҟоу алхырҭатә ҭыԥ №8000 аҟны Урыстәыла ахада иалхразы абжьыҭара ихы алаирхәит Аԥсны аенергетикеи атранспорти рзы аминистр Џьансыхә Нанба. Иара иазгәеиҭеит Урыстәыла атәылауаҩра змоу аԥсуаа рзы ахада иалхрақәа — акыр зҵазкуа хҭысуп ҳәа.
Гал акультуратә хан аҟны иаартуп алхырҭатә ҭыԥ № 8443, уаҟа алхрақәа ихы рылаирхәит Гал араион ахада Константин Ԥлиа.
"Урыстәыла азы хра злоу аамҭазы Аԥсны адгылара ҟанаҵароуп", - иҳәеит Ԥлиа.
Алхрақәа хымш ицалоит — хәажәкыра 15 инаркны 17 рҟынӡа. Алхрақәа ирылахәуп ԥшьҩык акандидатцәа – Владимир Путин, Леонид Слуцки, Николаи Харитонов, Владислав Даванков.